CELEX: 62015TN0603
Language: hu
Date: 2015-10-23 00:00:00
Title: T-603/15. sz. ügy: 2015. október 23-án benyújtott kereset – Frank kontra Bizottság

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/52
            
         2015. október 23-án benyújtott kereset – Frank kontra Bizottság
   (T-603/15. sz. ügy)
   (2016/C 048/60)
   Az eljárás nyelve: német
   
      Felek
   
   
      Felperes: Regine Frank (Bonn, Németország) (képviselő: W. Trautner ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2015. június 5-i levélben található azon határozatot, amelyben a felperesnek a 680151. sz. – QUASIMODO pályázata az 1. szakaszban nem kapott pozitív értékelést, és azt nem hagyták jóvá a 2. szakaszban történő vizsgálatra;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   A jelen keresettel a felperes azon 2015. június 5-i ERCEA határozat ellen irányuló panaszra vonatkozó, hallgatólagos elutasító bizottsági határozattal szemben emel kifogást, amelyben nem értékelték pozitívan a felperesnek a „Horizont 2020” kutatási és innovációs keretprogram (2014–2020) részét képező 2015. évi EKT-munkaprogram keretében történő pályázati felhívások és kapcsolódó tevékenységek keretében benyújtott 680151. sz. – QUASIMODO pályázatát, és azt nem hagyták jóvá a 2. szakaszban történő vizsgálatra.
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap: az átláthatóság elvének a megsértése
               A felperes előadja, hogy az ERCEA eljárása több ízben sérti az átláthatóság elvét. Az értékelési kritériumokat se nem adták elő a „Guidelines for Applicants”-ben, se nem fejtették ki azokat egyértelműen a 2015. június 5-i határozatban.
            
         
               2.
            
            
               A második jogalap: az egyenlő bánásmód elvének a megsértése
               A felperes továbbá azzal érvel, hogy a Bizottság a meg nem különböztetett értékeléssel és a felperes tudományos hírneve elleni támadásokkal megsértette az egyenlő bánásmód elvét is.